Den 33-årige mand, der er sigtet for 23 sager om brandstiftelse omkring Fjerritslev, har fået forlænget sin varetægtsfængsling til den 16. januar. Manden har valgt ikke at kære varetægtsfængslingen. Det fortæller anklager ved Nordjyllands Politi, Kim Christensen, til tv2nord.dk. Det er endnu uvist, hvornår sagen mod den 33-årige mand kan afsluttes og en eventuelt dom vil blive fastsat. - Det er en sag, hvor der er meget efterforskning, siger Kim Christensen, der ikke ville uddybe meget fra mandagens retsmøde i Hjørring. Den 33-årige mand blev anholdt den 28. november efter to måneder, hvor adskillige brande i både sommerhuse, halmlagre og gårde havde præget Fjerritslev-området. Ingen mennesker kom til skade under brandene, men under en af de sidste brande måtte en 89-årig kvinde blive reddet ud af sit barnebarn midt om natten. Herunder kan du se et længere tilbageblik på Fjerritslev-brandene.

Referat:
Manden skal foreløbig sidde fængslet indtil den 16. januar.